તેમ છતાં જેમ સમયની માંગ અનુસાર ક્રિકેટમાં ટેસ્ટ મેચ બાદ વનડે ક્રિકેટ આવ્યું અને હવે Twenty20 ક્રિકેટ પણ આવી ગયું, આટલું જ નહીં ગયા મહીને UAEમાં દસ-દસ ઓવરના ક્રિકેટને પણ અજમાવવામાં આવ્યું એમ ખુદ ટેસ્ટ ક્રિકેટમાં પણ ફેરફારને અવકાશ તો છે જ. સમય અનુસાર જો ટેસ્ટ મેચ અલગ રીતે રમાય તો તેનાથી ખેલાડીઓ તેમજ દર્શકોનો રસ પણ જળવાઈ રહેશે. આ પ્રકારના જ એક પ્રયોગ હેઠળ બોક્સિંગ ડે એટલેકે 26 જાન્યુઆરીએ શરુ થાય એ રીતે સાઉથ આફ્રિકાના પોર્ટ એલિઝાબેથ શહેરમાં સાઉથ આફ્રિકા અને ઝિમ્બાબ્વે વચ્ચે ચાર દિવસની ટેસ્ટ મેચ રમાડવામાં આવી હતી.